Source: https://www.banos.sk/novinky/ake-moznosti-ma-svedok
Timestamp: 2019-09-21 11:59:59+00:00

Document:
﻿ Aké možnosti má svedok? | Advokátska kancelária BÁNOS s.r.o.
Úvod » Právne novinky » Aké možnosti má svedok?
Dobrý deň. chcela by som sa spýtať, či môžem vypovedať len pred súdnou komisiou, bez ostatných prizvaných svedkov a účastníkov pojednávania. Jedná sa o súdny spor v rozdelení majetku medzi bratmi a nakoľko ja som nestranná osoba, nechcela by som si ich mojou výpoveďou pohnevať. Chcela by som, aby moju výpoveď počul iba súd. Je to možné? Nejedná o trestný čin, môžem svedectvo aj odmietnuť? Vopred ďakuje za odpoveď. Alžbeta z Lučenca
Alžbeta z Lučenca 13.09.2019, 13. september 2019 - 7:38
Odpoveď pre Michaelu: Dobrý deň, v prípade, že Vám bolo doručené predvolanie v určitej veci, kde sa vyžaduje Vaša svedecká výpoveď, máte ako svedok určité práva, ale dôležitá je tiež povinnosť každého, kto bol predvolaný, aby sa dostavil na určené miesto výsluchu v stanovenom čase, aby sa daný výsluch mohol uskutočniť. Ak viete, že v určenom dátume a čase nebude možné, aby ste sa dostavili na výsluch, je potrebné dostatočne ospravedlniť svoju neúčasť ( napr. predložením vyjadrenia ošetrujúceho lekára o nemožnosti vypočúvať daného svedka vzhľadom na jeho zdravotný stav). V opačnom prípade môžete byť predvedená príslušníkmi Policajného zboru, pričom na túto možnosť musíte byť vopred upozornená. Prípadne, ak nebude možné Vás predviesť, môže byť vydaním súdneho príkazu na zabezpečenie svedka dočasne obmedzená Vaša osobná sloboda, a to až na 72 hodín. Pokiaľ ide o vec, v ktorej máte vypovedať, zo zákona môžete svoju výpoveď odoprieť, ak by ste ňou spôsobili nebezpečenstvo trestného stíhania sebe alebo svojmu blízkemu. Ak takáto skutočnosť nie je, ste povinná vypovedať pravdu a nič nezamlčať. V ďalšom prípade zas platí zákaz vypočuť svedka, ktorý je viazaný povinnosťou mlčanlivosti, a to až do momentu, kým ho od tejto povinnosti neoslobodí príslušný orgán. Svedeckú výpoveď poskytujete o tom, čo Vám je známe o trestnom čine a o páchateľovi alebo o okolnostiach dôležitých pre trestné konanie. Nie je preto potrebné, aby ste vedeli vysvetliť, ako sa niekto dostal k Vášmu číslu, to bude predmetom vyšetrovania.
mgr.robert.banos, 11. september 2019 - 18:06
Dobry den chcel by som sa spytat....dostal som predvolanie na sud ako svedok....tak 5 mesiacov do zadu som bol na policii vypovedat,možem poprosit sud aby precitali moju vypoved a dodam ze sa nic od vtedy nezmenilo?
Anonymný užívateľ, 1. september 2019 - 7:33
Dobry den raz som si uz od
Dobry den raz som si uz od vas pytala radu a uspela som Teraz sa chcem opät spytat dostala som predvolanie na poluciu neviem presne o co sa konkretne jedna len som dostala echo ze doticnej osobe chodili zvlastne sms a ze vraj z mojho cisla co je totalna hlupost a na tu konkretnu osobu nemam ani kontakt...mozem k tejto veci podla vlastnych prav nevypovedat...a co sa s tane potom. Ja vobec neviem ako sa dostavilo na mna ci moje cislo Dakujem pekne
Michaela , 24. júl 2019 - 21:23
Dobry den pan Banos, rad by
Dobry den pan Banos, rad by som Vas poprosil o radu...., zijem dlhodobo v zahranici a mal som sudny spor v krajine mimo europskej unie, v tom istom case bolo podane to iste trestne oznamenie v tej istej veci aj na Slovensku. V krajine kde zijem som sa pravidelne zucastnoval na sudnych pojednavaniach a po 4 rokoch som sudny spor prehral. V tej istej veci som bol subezne hladany aj na Slovensku a bol som v telefonickom a aj mailovom kontakte s panom vysetrovatelom zo Slovenska. Asi pred 2,5 rokom som bol predvolany na vysluch ako svedok v presne tom istom pripade, ktory uz prebiehal v inej krajine. Predvolania na vysluch som na svojom trvalom bydlisku neprevzal, lebo som mimo europskej unie 17 rokov a naposledy som bol na Slovensku pred 5-timi rokmi. Pred rokom som sa snazil kontaktovat urad kvoli neplatnemu obcianskemu preukazu a hned mi bolo odkazane ze po zadani mojho mena do systemu volal pan vysetrovatel a dotycnej osoby sa pytal na informacie ohladne mojej osoby. Nasledne som zistil ze som v europskej unii hladany ako svedok a po pristati v europskej unie budem zadrzany a predvedeny na vysluch. Tento status "svedok" mam uz 2 roky a chcem sa spytat ako dlho, alebo na kolko rokov mozem byt vedeny ako SVEDOK. Chcem sa vratit na Slovensko, ale bol som upozorneny na moznost, ze status svedok bude v mojom pripade zmeneny a zadrzia ma z dovodu obavy, ze by som znovu vycestoval z europskej unie. Snazil som sa kontaktovat policajn zbor v dvoch slovenskych mestach, ale nikde som sa nedopatral kde sa informovat viac. Dakujem za Vas cas a v pripade precitania aj za radu.
Marek, 28. marec 2019 - 13:28
Odpoveď pre Barboru:
Odpoveď pre Barboru: Dobrý deň, výpoveď svedka je nezastupiteľná. Každý je povinný dostaviť sa na predvolanie pred orgán činný v trestnom konaní a vypovedať o tom, čo mu je známe o spáchanom trestnom čine, resp. o okolnostiach dôležitých pre trestné konanie. V prípade, ak sa bez dostatočného ospravedlnenia (napr. choroba, plánovaná dovolenka, pracovná cesta) svedok nedostaví, môže byť predvedený políciou. Ďalšími sankciami za neposlúchnutie príkazu alebo výzvy je poriadková pokuta, prípadne ak bol svedok o úkone riadne upovedomený alebo na úkon predvolaný, bezdôvodnou neúčasťou spôsobí, že úkon sa nemohol vykonať, je povinný uhradiť náklady spojené s opakovaním úkonu, ako aj náklady, ktoré vznikli osobe, ktorá sa na úkone zúčastnila. Svedok môže byť vypočutý v prípravnom konaní (pri vyšetrovaní) a tiež v konaní pred súdom. Ak by Vas teda vyšetrovateľ znova predvolal na výsluch, ste povinný opätovne vypovedať. Pokiaľ pojde o totožnu vec možete sa pridržať svojej predchádzajucej vypovede.
mgr.robert.banos, 1. február 2019 - 19:44
Dobrý deň, chcem sa spýtať.
Dobrý deň, chcem sa spýtať. Svedok už bol raz vypočutý u vyšetrovateľa, Generálna prokuratúra ten proces zastavila, alebo niečo také, takže teraz nie je žiaden obvinený. Vyšetrovateľ ma zavolal znova na výsluch, v tej istej veci pod tou istou spisovou značkou.Musím opatovne vypovedať? Po prípade stačí sa len odvolať na predošlú výpoved? Ďakujem za odpoveď.
Barbora, 10. december 2018 - 8:12
Odpoveď pre "rýchlosť obci":
Odpoveď pre "rýchlosť obci": Dobrý deň, ak orgán Policajného zboru zistí porušenie povinnosti podľa zákona o cestnej premávke, vydá rozkaz o uložení pokuty. Spolu s rozkazom sa držiteľovi vozidla zašle aj fotografia o porušení povinnosti. Za auto a akékoľvek priestupky je zodpovedný jeho majiteľ, nie vodič. Majiteľ musí dokázať, že vozidlo šoféroval niekto iný, je povinný orgánu oprávnenému objasňovať a prejednať priestupok oznámiť osobné údaje osoby, ktorej zveril vedenie vozidla, v rozsahu meno, priezvisko a adresa pobytu. Pokiaľ to bude dokázané, Policajný zbor bude vec postúpiť príslušnému policajnému zboru, vo Vašom prípade policajnému zboru podľa Vášho bydliska, a ten by mal potom predvolať Vás na výsluch.
mgr.robert.banos, 20. september 2018 - 16:47
Odpoveď pre Anonym 98:
Odpoveď pre Anonym 98: Dobrý deň, ak ste boli riadne a včas predvolaný na výsluch, ste povinný dostaviť sa pred vyšetrovateľa či policajta alebo sa ospravedlniť. Inak Vám môže byť uložená pokuta do výšky 1650,- EUR alebo môžete byť predvedený políciou. Môžete podať žiadosť o odloženie výpovede, ale to Vám pravdepodobne neospravedlnia. Na polície dostanete potvrdenie o tom, že ste zúčastnili na výpovede, keďže ste boli predvolaný. Ako obvinený máte právo odoprieť vypovedať. K výpovedi Vás nikto nesmie nútiť. Je to Vaše právo, nie povinnosť. Odmietnutie výpovede nemožno použiť ako dôkaz či priznanie proti Vám.
mgr.robert.banos, 20. september 2018 - 16:43
Odpoveď pre Máriu: Dobrý deň, každej fyzickej osobe je uložená povinnosť ustanoviť sa na predvolanie na súd a vypovedať ako svedok. Splnenie svedeckej povinnosti možno vynucovať predvedením alebo uložením poriadkovej pokuty. Ak sa svedok nedostaví na súd, hoci bol riadne predvolaný a svoju neprítomnosť neospravedlnil včas a vážnymi okolnosťami, môže mu súd uložiť poriadkovú pokutu do výšky 500 eur a pri opakovanom nedostavení sa na súd mu môže byť uložená poriadková pokuta až do výšky 2000 eur. Súd tiež môže predvolaného svedka, ktorý sa bez ospravedlnenia neustanovil na súd, dať predviesť, ak ho o možnosti predvedenia poučil. Dôvod neúčasti tak musí byť vážny. Súd môže výnimočne z dôvodov hospodárnosti svedkovi uložiť, aby na otázky odpovedal písomne. Trovy spojené s písomnou výpoveďou svedka znáša strana, ktorá jeho výsluch navrhla. Ak ste dlhodobo v zahraní, vyskúšajte súdu napísať ospravedlnenie s uvedením, že ste ochotná vypovedať písomne. Predmetné zároveň môže navrhnuť i strana, ktorá navrhla váš vysluch.
mgr.robert.banos, 20. september 2018 - 16:05
Dobry deň. Bola som
Dobry deň. Bola som predvolana na Sud ako svedok vo veci určenia neplatnosti darovacej zmluvy medzi mojou sestrou a našou nebohou mamou. V čase, ked bola spísana darovacia zmluva som uz rok zila v zahraničí a žijem aj doteraz. ako svedok nemam k tomu čo povedať. Vziať si niekoĺko dní dovolenku a vycestovat na Slovensko na Súd je pre mňa problém. Ako sa mám ospravedlniť, aby to súd akceptoval a rozhodol v mojej neprítomnosti? Dakujem za odpoveď.
Maria, 19. september 2018 - 13:26
Dobrý deň pán advokát, chceme
Dobrý deň pán advokát, chceme sa opýtať bo lsom predvolaný na výsluch ohľadom prekročenia rýchlosti v inom meste kde som prekročil povolenu rychlost o 24 km za kod v obci na predvadzajucom aute od autopredajcu kdes som pred skušobnou jazdou podpisal prehlasenie o škodach na požičanom vozidle a td.... .pri prechadzani obcou som bohuzial prešiel okolo policajtou z ich strany tam nebola ziadna snaha ma zastavit o prekročeni rychlosti som sa dozvedel az od autorizovaného predajcu po 4 hodinach na ceste domov že som prekročil rychlost, že tam bola POLICIA a prekroočil som rychlost ,tak som mu povedal nech pošlu pokutu na moju adresu adresu že ju zaplatim jedna sa o cca 100 alebo 150eur. zhruba po 5 hodinach vola policia ze sa mame vratit a zaplatit pokutu povedal som ze sa nebudem vracat 100km nech pošle pokutu na adresu .Ddalšie pokračovanie vnedelu večer vola policajt ze kedy pridem zaplatit moja odpove pošlite poštou a zaplatim nebudem cestovat ,jeho odpoved ked sa nechcem dohodnut tak to bude riešit inak a zložil, dnes prišlo poštou predvolanie na prislušne oddelenie aby som prišiel vysvetlit prečo som prekročil rychlost a na 8 hod rano a triezvy. tak sa vas chcem opytat mam zaujem vypovedat a zaplatit ale musim cestovat 100km na policiu do nejakej dediny či môžem vypovedať aj doma na polícii a po preukazani predložených dokazou ako sú fotky z radaru som ochotny bez problémov zaplatiť pokutu ,len sa mi to zdá cele čudne tento postup policie. pre to by som rad vypovedal doma v mieste bydliska
rychlost v obci, 13. september 2018 - 15:14
Dobrý deň. Bol som obvinení z
Dobrý deň. Bol som obvinení z údajného prechovávania detskej pornografie v mojom PC a smartfóne. V Januári tohto roka som plne spolupracoval s ORPZ, kde som vypovedal a súhlasil som aj s tým, aby mohli môj PC a smartfón vziať na expertízu. Nemal som čo skrývať, tak som súhlasil. Pred mesiacom mi prišiel papier, že sa mám dostaviť na výsluch už ako obvinený. Vyšetrovateľka mi ozrejmila veci, povedala že v mojom PC sa naozaj nachádzali inkriminované súbory a že budem musieť vypovedať. Výpoveď som odmietol, nakoľko viem, že to je absurdné, a chcel som sa poradiť s advokátom. Teraz uplynul skoro mesiac, 26.9.2018 sa mám dostaviť opäť na výsluch, no z pracovného hľadiska teraz nemám čas. Mohol by som žiadať o odloženie výpovede, nakoľko mi daný termín nevyhovuje?
Anonym98, 13. september 2018 - 14:22
Odpoveď pre Roberta Somsaka:
Odpoveď pre Roberta Somsaka: Dobrý deň, čo sa týka trestného konania, vo všeobecnosti podľa § 127 Trestného poriadku platí, že každý má povinnosť svedčiť v trestnom konaní. Výpoveď svedka je nezastupiteľná. Preto napríklad vyšetrovateľ polície nemusí prijať Vašu písomnú svedeckú výpoveď, ale môže od Vás žiadať, aby ste sa na výsluch dostavili pod hrozbou predvedenia osobne. V danom prípade Vám preto odporúčam dohodnúť sa najskôr s vyšetrovateľkou, či by výpoveď poskytnutú napríklad písomne akceptovala, najmä z dôvodu účelnosti a hospodárnosti konania. V prípade, že nie odporúčam Vám sa na výsluch osobne dostaviť (ako svedok máte právo na tzv. svedočné, a to na náhradu nevyhnutných výdavkov a ušlej mzdy za prácu alebo iného preukázateľného ušlého príjmu). Ak sa na výpoveď dostaviť nemôžete, napíšte riadne a včasné písomné ospravedlnenie na orgán, ktorý Vás predvolal s tým, že v ňom uvediete, že v čase výsluchu sa budete nachádzať mimo územie Slovenskej republiky. V ospravedlnení presne uveďte miesto pobytu v zahraničí, dobu pobytu ako aj dôvod jeho pobytu (napr. pracovná cesta, služobná cesta, dovolenka atď.)
mgr.robert.banos, 20. august 2018 - 22:59
Dobry den chcel by som sa opytat: Dostavam predvolanie z Pz teda uz aj komunikujem aj o stretnuti a dohodnuti vypovede svedka teda mna ale otazka znie Ja momenatlne zijem v zahranici (Anglicku ) uz vyse 3 rokov a pripad je zo 4 rokov asi nebol som predvolany az do nedavna na 1 vypoved no momentalne som stale este v zahranici.Komunikujem s policiu prostrednictvom mailu konkreyne s vysetrovatelkou je mozne poskytnut vypoved svedka aj tak ze by som nebol fyzicky pritomny na ,pisomne alebo videohovor alebo videnahravkou a poskytnut takoto svoje stanovysko ( a eate jedna tozka ze opyyal som sa co v akej veci a ona mi napisala v stadiu precinu podvodu a dalej nic dakujem za rychlu odpoved
Robert Somsak, 27. júl 2018 - 22:49
Odpoveď pre Naomi:
Odpoveď pre Naomi: Dobrý deň, každý je povinný vypovedať ako svedok o skutočnostiach, ktoré sú mu známe, pokiaľ by svojim svedectvom nespôsobil sebe alebo blízkej osobe trestné stíhanie. Keďže ste boli opäť predvolaná, je pravdepodobné, že vo veci boli zistené nové skutočnosti, ktoré by ste mohli potvrdiť alebo vyvrátiť, teda potrebujú k nim Vaše vyjadrenie. Pokiaľ Vám však budú kladené opäť rovnaké otázky, môžete sa samozrejme odvolať na predošlú výpoveď, resp. ju zopakovať.
mgr.robert.banos, 5. marec 2018 - 21:43
Dobry den, chcela by som sa opýtať na radu ohľadom svedectva aj v mojom prípade. Bola som predvolana aby som povedala vsetko co som videla, počula atd. Svoju výpoveď som podala pred par mesiacmi. Momentálne mi prisla take iste predvolanie v tej istej veci. Ako svedok mam povinnosť dostaviť sa . Co aj urobim ale mozem ako svedok povedat ze uz sa k tomu nebudem vyjadrovať, ze vsetko je v mojej predošlej výpovedi a nic nove mi nie je známe a ze viac vypovedať nebudem? Ze vsetko vo viem je v mojej prvej výpovedi? Dakujem
Naomi, 2. marec 2018 - 10:56
Odpoveď pre Radovana:
Odpoveď pre Radovana: Dobrý deň, zákon neurčuje počet otázok, ani maximálnu prípustnú dĺžku trvania výsluchu, a teda ani výsluch, ktorý trvá 6 hodín nemusí byť v rozpore s právnym poriadkom. Na druhej strane však ju­di­ka­tú­ra, či od­bor­ná li­te­ra­tú­ra kon­šta­to­va­la, že vý­sluch by ne­mal tr­vať príl­iš dl­ho bez spán­ku, jed­la, či pi­tia, res­p. za nát­la­ko­vých okol­nos­tí. Súd by mal dbať na to, aby oso­by, kto­ré vo ve­ci vy­po­ve­da­jú ne­bo­li zby­toč­ne za­ťa­žo­va­né otáz­ka­mi, kto­ré ne­sú­vi­sia s ve­cou. Ak ide o vý­slu­ch, kde sa kladie ob­rov­ské množ­stvo otá­zok, kto­ré sa v pod­sta­te opakujú s poz­me­ne­ním zne­ním a kto­rých cie­ľom je len una­viť svedka a nás­led­ne ho dot­la­čiť k to­mu, aby re­zig­noval na ďal­šie od­po­ve­de, res­p. aby sa zmý­lil pri od­po­ve­di, ta­ký­to ši­ka­nóz­ny vý­sluch sved­ka by mal súd za­sta­viť. V zmysle § 253 ods. 3 Tr.estného poriadku totiž pred­se­da se­ná­tu je po­vin­ný dbať na to, aby hlav­né po­jed­ná­va­nie ne­bo­lo zdr­žo­va­né vý­klad­mi a pre­jav­mi, kto­ré ne­ma­jú vzťah k pre­jed­ná­va­nej ve­ci a aby bo­lo za­me­ra­né na čo naj­účin­nej­šie na ob­jas­ne­nie ve­ci v roz­sa­hu pot­reb­nom pre spra­vod­li­vé roz­hod­nu­tie. Pod­ľa § 259 Trestného poriadku možno na­mie­tať nie­len prí­pus­tnosť otáz­ky, ale aj spô­sob vy­ko­ná­va­nia vý­slu­chu. Avšak v prípade, že všetky, resp. väčšina položených otázok súvisí s prejednávanou vecou a ich zodpovedanie je potrebné k objasneniu veci, pričom sa výsluch nevedie šikanóznym spôsobom, aj keď trvá niekoľko hodín, takýto výsluch je v súlade s právnym poriadkom.
mgr.robert.banos, 31. január 2018 - 17:54
pekny vecer pan advokat som
pekny vecer pan advokat som svedok s priatelkou vo veci porusovania domovej slobody chcem sa spytat obzalovany mal na pristelku tak vela otazok a pravdu povediac navadzajucich od obzalovaneho k priznaniu sa urcitej veci ci ma na to pravo a hlavne ako dlho sa moze pytat mojej priatelky lebo to trvalo na prvom pojednavani 6 hoddin bola neskutocne vycerpana a bojmm sa ze clovek je uz po tak dlhej dobe unaveny a moze nechtial povedat co mu nenapadne serviruje obzalovany dokedy moze takto sa obzalovany pytat velmi pekne dakujem
radovan, 12. január 2018 - 18:10
Odpoveď pre Ivanu:
Odpoveď pre Ivanu: Dobrý deň, podľa trestného poriadku je každý povinný dostaviť sa na predvolanie orgánov činných v trestnom konaní a súdu a vypovedať ako svedok o tom, čo mu je známe o trestnom čine a o páchateľovi alebo o okolnostiach dôležitých pre trestné konanie. V prípade, ak si svoju povinnosť nesplníte a teda sa bez náležite podloženého ospravedlnenia (napríklad vyjadrenie ošetrujúceho lekára, že Vám Váš zdravotný stav neumožňuje účasť na úkone) nedostavíte, môže Vám byť uložená poriadková pokuta. Takisto môžete byť predvedená príslušníkmi policajného zboru. Odmietnuť výpoveď by ste mohli iba v prípadoch ustanovených v trestnom poriadku, napríklad ak by ste mohli spôsobiť trestné stíhanie sebe alebo blízkej osobe.
mgr.robert.banos, 11. august 2017 - 21:03
Dobrý deň, potrebovala by som
Dobrý deň, potrebovala by som poradiť. Môj priateľ spáchal trestný čin ublíženia na zdravý vraj v štádiu pokusu. Vypovedali voči nemu 4 svedkovia a musela som vypovedať aj ja. Čaká sa na súd a mňa dali tiež za svedka. Som neskúsená a prvýkrát som sa dostala do takejto situácie. Mám veľký strach zo súdu a potrebovala by som radu. Ak sú 4svedkovia, musím ísť aj ja vypovedať pred súd? Nedá sa voči tomu niečo urobiť, aby som nebola predvolaná na súd alebo tam nešla? Ďakujem za radu.
Ivana, 8. august 2017 - 17:14
Odpoveď pre Annu Pencakovu:
Odpoveď pre Annu Pencakovu: Dobrý deň, podľa civilného sporového poriadku platí, že pokiaľ súd nariadi výsluch svedka, každá fyzická osoba je povinná dostaviť sa na predvolanie na súd a vypovedať ako svedok. Súd svedka poučí o jeho povinnosti vypovedať pravdu a nič nezamlčovať, o trestnoprávnych následkoch krivej výpovede a o jeho práve odoprieť výpoveď. Súd môže len výnimočne, a to z dôvodov hospodárnosti svedkovi uložiť, aby na otázky odpovedal písomne; tým nie je dotknutá povinnosť podľa § 196 odseku 2 Civilného sporového poriadku. Zároveň svedka poučí o jeho povinnosti vypovedať pravdu a nič nezamlčovať, o trestnoprávnych následkoch krivej výpovede a o jeho práve odoprieť výpoveď. Trovy spojené s písomnou výpoveďou svedka znáša strana, ktorá jeho výsluch navrhla. Čo sa týka trestného konania, vo všeobecnosti podľa § 127 Trestného poriadku platí, že každý má povinnosť svedčiť v trestnom konaní. Výpoveď svedka je nezastupiteľná. V prípade, ak sa na výsluch nedostavíte, môže Vás dať sudca predviesť, ale len ak ste boli na takúto možnosť v predvolaní upozornený. V prípade, ak sa napriek predvolaniu nedostavíte, bez ospravedlnenia, a nie je možné Vás ani predviesť príslušníkmi Policajného zboru, súd môže rozhodnúť o zabezpečení svedka.
mgr.robert.banos, 7. jún 2017 - 22:34
Prosim vas, dostala som
Prosim vas, dostala som predvolanie na sud ,ako svedok.Som slobodna mamicka a mam 4 mesacnu dceru.Nemam s kym nechat svoju dceru, mozem sa ospravedlnit tym ze som na materskej dovolenke?co by som mala uviest ako ospravedlnenie. Dakujem krasne za odpoved.
Anna Pencakova, 24. máj 2017 - 21:01
Odpoveď pre anonym zo dňa 18.
Odpoveď pre anonym zo dňa 18. apríl 2017: Dobrý deň, v zmysle ustanovenia § 69 ods. 1 Trestného poriadku platí, že Obvinený, obhajca, poškodený a zúčastnená osoba, splnomocnenec, ustanovený opatrovník a v konaní pred súdom prokurátor, probačný a mediačný úradník, vyšší súdny úradník, súdny tajomník a asistent prokurátora majú právo nazerať do spisov s výnimkou zápisnice o hlasovaní a časti spisu obsahujúcej údaje o totožnosti chráneného svedka, ohrozeného svedka alebo svedka, ktorého totožnosť je utajená, a krycie údaje o totožnosti agenta, robiť si z nich výpisky a poznámky a obstarávať si na svoje trovy kópie spisov a ich častí; také trovy neuhrádza prokurátor, probačný a mediačný úradník, vyšší súdny úradník, súdny tajomník a asistent prokurátora. Také isté právo má zákonný zástupca obvineného, poškodeného a zúčastnenej osoby, ak tieto osoby sú pozbavené spôsobilosti na právne úkony alebo ich spôsobilosť na právne úkony je obmedzená. Iné osoby tak môžu urobiť so súhlasom predsedu senátu a v prípravnom konaní so súhlasom orgánu činného v trestnom konaní, len ak je to potrebné na uplatnenie ich práv. V zmysle uvedeného máte ako účastník konania právo nazerať do spisu priamo zo zákona.
mgr.robert.banos, 20. apríl 2017 - 23:32
Dobry den pan advokat podaval
Dobry den pan advokat podaval som trestne oznamenie v r. 2015 mam pravo k nahliadnutiu do spisov myslim protistrany nakolko to potrebuje moja pani pravnicka policajt mi to nechce umoznit
anonym, 18. apríl 2017 - 7:50
Odpoveď pre Lanczovú :
Odpoveď pre Lanczovú : Dobrý deň, svedok má právo odoprieť výpoveď podľa ustanovenia § 130 Trestného poriadku : Právo odoprieť výpoveď ako svedok má príbuzný obvineného v priamom rade, jeho súrodenec, osvojiteľ, osvojenec, manžel a druh. Ak je obvinených viac a svedok je v uvedenom pomere len k niektorému z nich, má právo odoprieť výpoveď ohľadne iných obvinených len vtedy, keď nemožno oddeliť výpoveď, ktorá sa ich týka, od výpovede týkajúcej sa obvineného, s ktorým je svedok v tomto pomere. Svedok je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi, alebo iným osobám v rodinnom alebo obdobnom pomere, ktorých ujmu by právom pociťoval ako vlastnú ujmu. Svedok je oprávnený odoprieť vypovedať aj vtedy, ak by výpoveďou porušil spovedné tajomstvo alebo tajomstvo informácie, ktorá mu bola zverená ústne alebo písomne pod podmienkou mlčanlivosti ako osobe poverenej pastoračnou starostlivosťou. Ak využije toto právo v zmysle uvedeného, nebude sa musieť opätovne dostavovať ku každému úkonu. Ak sa však na neho zákonne dovody odopretia výpovede nevzťahujú, vypovedať je jeho povinnosť. Ak sa na výpoved nedostaví, môže byť predvedení.
mgr.robert.banos, 4. február 2017 - 16:47
Odpoveď pre Oľgu:
Odpoveď pre Oľgu: Dobrý deň, v prvom rade, po vypovedaní na polícii máte právo si svoju výpoveď prečítať a na znak súhlasu ju priamo pred vyšetrovateľom podpisujete. Svojím podpisom totiž dávate súhlas s tým, že údaje vo výpovedi sú v poriadku a sú totožné s Vašimi tvrdeniami. Nakoľko ste túto svoju povinnosť zanedbali, mali ste, alebo máte právo (v závislosti od lehoty) podať novú výpoveď, nakoľko uvádzate, že Vaša výpoveď bola použitá pri inom trestnom čine, vyšetrovateľ Vás mal v novom konaní opätovne vypočuť a Vy by ste mali právo svoje tvrdenia uviesť na pravú mieru. Pokiaľ Vám to lehota dovoľuje, môžete podať písomnú a odôvodnenú sťažnosť na postup vyšetrovateľa.
mgr.robert.banos, 23. január 2017 - 10:19
Dobrý deň, potrebovala by som poradiť, syn bol predvolaný, ako svedok lebo jeho zamestnávateľ nemá dôkazy o krádeži, nakoľko aj on nemal legálne tovar, syn odmietol vypovedať, išlo by mu život, tak sa mu pomstil zamestnávateľ, podplatil mladého asociála, aby tvrdil, že aj syn tam bol, čo nie je pravda, dostal predvolanie na výsluch, mysleli sme , že uvedú meno a podáme trestné oznámenie, syn naďalej nechce vypovedať. Najhoršie, že v práci dalo výpoveď veľa technikov a on si nemôže brať každú chvíľu dovolenku, to zakaždým bude musieť tam ísť a podpísať zápisnicu o nevypovedaní ? Nedá sa to už ukončiť dáko, aby išiel len na súd potom len, aj teraz mu dali termín 24.1 , on je v zahraničí pracovne, kde musí dokončiť zákazku, moja matka stará, čo ledva chodí musela ísť po list, lebo ja nestíham z práce a ja píšem v jeho mene list, celá rodina kôli svedectvu sa trápime, pritom zlodej okradol zlodeja :( Ďakujem za pomoc
Lanczová, 21. január 2017 - 13:49
Dobry den, chcela by som sa opytat, ci je mozne podat nejake opravnu svedecku vypoved, ktoru som podpisala na policii, ale obsah som si dobre neprecitala.Konala sa len za pritomnosti jedneho vysetrovatela,a nesuhlasim s urcitymi vyrokmi, ktore sa vo vypovedi nachadzaju.Zistila som to az po roku, ked moja svedecka vypoved bola pouzita pri inom trestnom cine. Povodne som s manzelom bola podat trestne oznamenie na neznameho pachatela z vydierania,bola som mylne zavadzana do omylu ze som poskodena osoba, az po roku mi prokurator oznamil, ze som len svedok a poskodený je len manžel.Moju svedecku výpoved použili proti v neprospech mojho manžela. ako mam postupovat? Dakujem
Olga , 8. január 2017 - 18:05
Odpoveď pre anonymného užívateľa zo dňa 16. februára 2016: Dobrý deň, aj keď nie ste schopný splácať svoje dlhy, určite Vám neodporúčam vyhýbať sa kontaktu so svojimi veriteľmi, resp. exekútormi. Ak svoje dlhy nie ste schopný splácať, skúste sa s veriteľmi a exekútormi dohodnúť na splátkovom kalendári, resp. požiadať o odklad splatnosti. Tak im dáte najavo, že svoje dlhy máte v úmysle splatiť, a tak sa možno tlak z ich strany na Vás zníži. V súvislosti s vyhrážaním Vám a Vašej rodine, Trestný zákon upravuje v § 360 ods. 1 trestný čin nebezpečného vyhrážania, ktorého sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu. Preto pokiaľ máte za to, že boli naplnené znaky skutkovej podstaty tohto trestného činu, môžete podať trestné oznámenie.
mgr.robert.banos, 31. marec 2016 - 12:29
Dobrý deň.Chcem sa opýtať či
Dobrý deň.Chcem sa opýtať či som povinný preberať doporučené listy,ktorými ma každý druhý deň bombardujú exekútori a rôzne spoločnosti kde mám nejaké dlžoby a momentálne som nie ich schopný splácať a to nehovorím o každodenných telefonátoch a SMS na báze vyhrážania a kadejakého vymáhania.Už sa s toho idem zblázniť aj keby som to rád riešil.Je za neprebratie doporučenej zásielky a nedvihanie telefonu z neznámym číslom nejaký prečin alebo porušenie zákona?To sa už nedá psychicky zvládať tá psychická štvanica voči mne aj rodine,aj keď mám dlhy ale do štvať človeka do totálneho konca je už neunostné.Vopred ďakujem za odpoveď.
Anonymný užívateľ, 16. február 2016 - 12:58
Odpoveď na otázku Anonymného užívateľa zo dňa 25. októbra 2015: Dobrý deň, ako som už pri vyššie uvedených odpovediach uviedol, vo všeobecnosti platí, že každý má povinnosť svedčiť v trestnom konaní. Výpoveď svedka je nezastupiteľná. V prípade, ak sa na výsluch nedostavíte, môže Vás dať sudca predviesť, ale len ak ste boli na takúto možnosť v predvolaní upozornený. V prípade, ak sa napriek predvolaniu nedostavíte, bez ospravedlnenia, a nie je možné Vás ani predviesť príslušníkmi Policajného zboru, súd môže rozhodnúť o zabezpečení svedka, ktoré spočíva v obmedzení osobnej slobody svedka na nevyhnutne potrebný čas, najviac však na 72 hodín. Okrem toho môže byť Vám ako svedkovi uložená aj poriadková pokuta až do výšky 1.650 Eur. Pritom, ak sa na výsluch dostavíte, ešte to neznamená, že musíte automaticky vypovedať. Zákaz vypovedať máte vtedy, ak by ste svojou výpoveďou spôsobili prezradenie štátneho, služobného tajomstva alebo zákonom stanovenej povinnosti mlčanlivosti. To neplatí vtedy, ak Vás príslušný orgán povinnosti mlčanlivosti zbavil. Odoprieť vypovedať môžete aj vtedy, ak by ste svojou svedeckou výpoveďou spôsobili nebezpečenstvo trestného stíhania sebe, svojmu príbuznému v priamom pokolení (rodičom, starým rodičom, deťom a vnukom), svojmu súrodencovi, osvojiteľovi, osvojencovi, manželovi alebo druhovi. Toto si treba vždy zvážiť. Niekedy je lepšie nevypovedať, lebo výpoveďou si môžete zbytočne priťažiť. Ak Vám však nesvedčia tieto okolnosti, vypovedať musíte a to tak, že poviete úplnú pravdu a nič nezamlčíte. Sudca však na pojednávaní môže rozhodnúť aj tak, že namiesto výsluchu svedka sa prečíta zápisnica o jeho výpovedi, alebo jej podstatná časť, ak s tým súhlasí prokurátor a obžalovaný a súd nepovažuje osobný výsluch za potrebný. Vzhľadom na uvedené platí, že máte možnosť požiadať súd, aby namiesto Vášho opätovného výsluchu prečítal zápisnicu z Vašej skoršej výpovede, za podmienok ktoré som už vyššie spomínal.
mgr.robert.banos, 27. október 2015 - 10:38
Dobri vecer pan advokat chcem
Dobri vecer pan advokat chcem sa poradit bol som vypocuti ako svedok vipovedal som prospech pana visetrovatela on mi tak poradil len mi neadal ziadni papier ani zapisnicu co napisal len sa bojim ked ma predvolaju na sud bojim sa a newem ani co mam vravet mozem poprosit sud abi precitali moju vipovet dakujem a este ak mj zavolaju aj na policiu co mam povedat dakujem velmi pekne
Anonymný užívateľ, 25. október 2015 - 21:46
Dobrý deň pán advokát, ďakujeme za odpoveď, výzvu snme mu poslali, ale neprevzal si ju v odbernej lehote 18 dní a tá sa vrátila späť, bola odoslaná doporučene a aj s doručenkou. Ďakujeme za pomoc Katarína a susedia
Katarína, 1. október 2015 - 19:46
Odpoveď pre Katarínu: Dobrý deň, predtým ako budete podávať podnet na prešetrenie z podozrenia z priestupku voči nemu, upozornite ho na túto vec, aby ho nepoužíval ďalej, lebo musí niesť následky za svoje konanie. To, že sa Vám nepodarilo nájsť na internete titul JUDr. pred jeho menom, ešte neznamená, že neurobil rigoróznu skúšku neskôr a nemohol používať daný titul, a ešte by som dodal, že každý absolvent právnickej fakulty získa titul Mgr. a nie JUDr. Takže z toho zoznamu nemôžete vychádzať pri posudzovaní toho, či oprávnene používa titul JUDr. alebo nie.
mgr.robert.banos, 30. september 2015 - 0:17
Ďakujem pán advokát, viete,
Ďakujem pán advokát, viete, my nevieme čo spadá pod trestný čin a čo pod priestupok, ale ste nám to teraz ozrejmili, takže to, že používa titul JUDr. namiesto Mgr. je priestupok, lebo nemá urobenú rigoróznu skúšku a teda mu neprislúcha používať akademický titul JUDr. My si myslíme, že to robí úmyselne aby si takýmto spôsobom získal nejaký rešpekt doktora práv a aby sa ho ľudia báli. Nikde na internete nie je JUDr. ....a také meno ako má on, ani na stránke absolventov Právnickej fakulty nie je on ako JUDr., len ako Mgr. a rok ukončenia štúdia. Takže podáme na neho na úrade, podnet na prešetrenie z podozrenia z priestupku, neoprávneného používania akademického titulu pred jeho menom, podľa vyššie citovaného zákona a paragrafu a písmena. Otázka: Takto to môžeme urobiť? Ďakujem za odpoveď. Pekný zbytok víkendu prajeme Katarína a suedia.
Katarína, 27. september 2015 - 14:26
Odpoveď pre Katarínu: Dobrý deň, to, že niekto používa iný titul ako získal neznamená, že spáchal trestný čin. V zmysle § 21 ods. 1 písm. c) zákona o priestupkoch - priestupku sa dopustí ten, kto úmyselne neoprávnene užíva vedeckú alebo umeleckú hodnosť alebo titul absolventa vysokej školy alebo profesijné označenie chránené zákonom. Za tento priestupok možno uložiť pokutu. Čo sa týka jeho správania tiež možno len kvalifikovať ako priestupok podľa § 49 ods. 1 písm. d) zákona o priestupkoch - priestupku sa dopustí ten, kto úmyselne naruší občianske spolunažívanie vyhrážaním ujmou na zdraví, drobným ublížením na zdraví, nepravdivým obvinením z priestupku, schválnosťami alebo iným hrubým správaním. Za tento priestupok možno tiež uložiť pokutu.
mgr.robert.banos, 27. september 2015 - 0:54
Dobrý deň pán advokát, chceme sa opýtať ako môžeme postupovať keď v dome je jeden mladý pán, ktorý má titul Mgr, na právnickej fakulte, ale verejne používa titul JUDr., ktorý mu samozrejme nepatrí. Zistili sme si to aj na internete, kde sa vyhľadávajú absolventi právnickej fakulty. Pokiaľ vieme je to trestný čin, chceli by sme podať na neho trestné oznámenie, máme aj dôkazy, lebo na bráne domu niečo oznamoval a má tam pred menom titul JUDr. Tento mladý pán je veľmi arogantný, veľmi zle sa chová k ľuďom v okolí, myslí si, že keď je Mgr. tak môže všetko, vyhráža sa ľuďom a tyranizuje svojim chovaním okolie. Motorku nechá napríklad naštartovanú pod oknami, z ktorej ide ten smrad všetok do bytu, vôbec ho to nezaujíma, aj sa nebezpečne vyhrážal jednému obyvateľovi domu, že dostane na pi**. A tak ďalej. Je to nafúkaný spratok, ktorý si myslí, že s titulom môže aj ubližovať. Chceme naňho podať za neoprávnené užívanie titulu JUDr. trestné oznámenie, nech mu spadne hrebienok z hlavy. Ako na to môžeme ísť? Poraďte nám prosím. Ďakujeme aj za susedov Katarína
Katarína, 18. september 2015 - 12:01
Odpoveď na otázku Anonymného užívateľa zo dňa 6. mája 2015: Dobrý deň, v prvom rade by som Vás chcel informovať, že sudca si plnil len svoju povinnosť, pretože častokrát sa stáva, že svedkovia či iní predvolaní sa zámerne vyhýbajú súdneho pojednávania, no samozrejme netvrdím, že to je Váš prípad. Jedinou možnosťou, ktorú máte je podanie sťažnosti na uvedeného sudcu a to predsedovi súdu.
mgr.robert.banos, 17. máj 2015 - 11:14
chcel by som sa opytat vazenej advokackej kancelarie, dna 5,5 2015 som mal pojednavanie kde som sa ospravedlnil ako svedok uz treti krat dokladmy a spravamy od odbornych lekarou nakolko mam vazne problemy s pohybovym ustrojenstvom. Dva dni pred pojednavanim som poslal marodny listo nesuhlas lekara s cestovanim a napriek tomu ma nechal sudc apredvies vo vaznom zdravotnom stave. Nakolko som nevedel cestovat poziadal som prislusnikov policie aby ma zaviedli k lekarke ktora osetruje policajtov a ta nasledne nedala suhlas ss cestovanim. Chcem vediet kde a ake mozem podat oznamenie na daneho sudcu ked bol ohrozeny moj zdravotny stav dakujem
Anonymný užívateľ, 6. máj 2015 - 16:25

References: súd 
 súd 
 súd 
 Súd 
 Súd 
 Súd 
 súd 
 § 127
 Súd 
 súd 
 § 253
 § 259
 súd 
 súd 
 súd 
 súd 
 Súd 
 Súd 
 § 196
 § 127
 súd 
 § 69
 § 130
 súd 
 § 360
 súd 
 súd 
 § 21
 § 49